CELEX: 62017CN0247
Language: el
Date: 2017-05-16 00:00:00
Title: Υπόθεση C-247/17: Αίτηση προδικαστικής αποφάσεως την οποία υπέβαλε το Korkein oikeus (Φινλανδία) στις 16 Μαΐου 2017 — Oikeusministeriö κατά Denis Raugevicius

24.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 239/30
            
         Αίτηση προδικαστικής αποφάσεως την οποία υπέβαλε το Korkein oikeus (Φινλανδία) στις 16 Μαΐου 2017 — Oikeusministeriö κατά Denis Raugevicius
   (Υπόθεση C-247/17)
   (2017/C 239/37)
   Γλώσσα διαδικασίας: η φινλανδική
   
      Διάδικοι στην υπόθεση της κύριας δίκης
   
   Korkein oikeus
   
      Διάδικοι στην υπόθεση της κύριας δίκης
   
   
      Αρχή που αιτείται τη γνωμοδότηση: Oikeusministeriö
   
      Εκζητούμενος: Denis Raugevicius
   
      Προδικαστικά ερωτήματα
   
   
               1)
            
            
               Πρέπει οι εθνικές διατάξεις περί εκδόσεως λόγω ποινικού αδικήματος να εκτιμώνται, υπό το πρίσμα της ελεύθερης κυκλοφορίας των υπηκόων άλλου κράτους μέλους, κατά τον ίδιο τρόπο, ανεξαρτήτως του αν η αίτηση εκδόσεως που υποβάλλει τρίτο κράτος βάσει συμβάσεως περί εκδόσεως αφορά την εκτέλεση ποινής ή –όπως στην υπόθεση επί της οποίας εκδόθηκε η απόφαση Petruhhin (1)– την άσκηση ποινικής διώξεως; Ασκεί επιρροή το γεγονός ότι το εκζητούμενο πρόσωπο έχει, εκτός από την ιθαγένεια της Ένωσης, και την ιθαγένεια του κράτους το οποίο υποβάλλει την αίτηση εκδόσεως;
            
         
               2)
            
            
               Συνεπάγεται εθνική ρύθμιση, κατά την οποία μόνον ημεδαποί δεν επιτρέπεται να εκδοθούν εκτός της Ένωσης ενόψει της εκτελέσεως ποινής, αδικαιολόγητη δυσμενή μεταχείριση των υπηκόων άλλων κρατών μελών; Πρέπει και στην περίπτωση της εκτελέσεως ποινής να εφαρμόζονται μηχανισμοί του δικαίου της Ένωσης που καθιστούν δυνατή την επίτευξη ενός, θεμιτού ως προς την ουσία του, σκοπού κατά τρόπο που θίγει λιγότερο την ελευθερία κυκλοφορίας; Πώς πρέπει να κρίνεται μια αίτηση εκδόσεως όταν, κατ’ εφαρμογήν των εν λόγω μηχανισμών, το άλλο κράτος μέλος ενημερώνεται μεν για την αίτηση αυτή, πλην όμως λόγω π.χ. νομικών κωλυμάτων δεν λαμβάνει κανένα μέτρο σε σχέση με τον υπήκοό του;
            
         
      (1)  Απόφαση της 6ης Σεπτεμβρίου 2016, C-182/15 (ECLI:EU:C:2016:630).